***Társadalmi Ellenőrző Tájékoztató Társulás***

***7164. Bátaapáti, Petőfi utca 4.***

**5/2021.(II.12.) Társadalmi Ellenőrző Tájékoztató Társulás határozata**

**Társadalmi Ellenőrző Tájékoztató Társulás 2020. évi költségvetéséről**

Társadalmi Ellenőrző Tájékoztatós TársulásTársulási Tanácsa – a Kormány által a 27/2021. (I.29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011.évi CXXVIII. törvény 46.§ (4) bekezdése szerinti - hatáskörében eljáró TETT Társulás elnöke

az államháztartásról szóló 2011. évi CXCV. törvény 26. § (1) bekezdése alapján, figyelemmel az államháztartásról szóló törvény végrehajtásáról szóló 368/2011.(XII.31.) Korm. rendelet előírásaira, a társulási megállapodás V. fejezet 1.) pontjában kapott hatáskörében eljárva a Társulás 2021. évi költségvetését az alábbiak szerint fogadja el:

## I. A költségvetési határozat hatálya

1. A költségvetési határozat hatálya a Tanácsra és az általa irányított költségvetési szervre, valamint a munkaszervezetre terjed ki.

## II. A költségvetés bevételei és kiadásai

1. A Társadalmi Ellenőrző Tájékoztató Társulás Társulási Tanácsa a Társulás 2021. évi költségvetésének

**a) bevételi főösszegét 35.000.000 Ft-ban,**

**b) kiadási főösszegét 35.000.000 Ft-ban** állapítja meg,

3.) A Társulási Tanács 2021.évi évi költségvetési teljes bevételeinek forrásonkénti, illetve működési és felhalmozási cél szerinti részletezése

Bevételi előirányzat főösszege: 471.614.000,- Ft

Ebből:

Működési bevétel 35. 000.000,- Ft

Továbbadás célú bevétel 436.614.000, -Ft.

4.) A TETT működési, fenntartási kiadási előirányzatait cél szerinti részletezését a határozat 2. számú melléklete tartalmazza

Kiadási előirányzata összesen 471.614.000,- Ft

Ebből:

Működési kiadás 35.000.000,- Ft

Továbbadás célú kiadás 436.614.000,- Ft

## II. A költségvetés végrehajtásának szabályai

1. A társulási szintű költségvetés végrehajtásáért az elnök, a könyvvezetéssel kapcsolatos feladatok ellátásáért a Bátaszéki Közös Önkormányzati Hivatal, mint munkaszervezet a felelős.
2. A Társulás bevételi és kiadási előirányzatai év közben megváltoztathatók.
3. A Társulási Tanács kizárólagos hatáskörébe tartozik a költségvetési határozat módosítása.
4. Az előirányzatok módosítása az államháztartásról szóló 2011. évi CXCV. törvény és a végrehajtásáról szóló 368/2011.(XII.31.) Korm. rendelet előírásainak figyelembevételével történhet.
5. A Társulás költségvetési kiadásai kiemelt előirányzatai közötti átcsoportosításra az államháztartásról szóló törvény végrehajtásáról szóló 368/2011.(XII.31.) Korm. rendelet 43/A. § (1) bekezdése alapján a Társulási Tanács jogosult.

1. Az év közben engedélyezett központi támogatások felhasználásáról, valamint a társulás költségvetési szerve által javasolt előirányzat-átcsoportosítások miatt a költségvetési határozat módosításáról a Társulási Tanács a Bátaszéki Közös Önkormányzati Hivatal pénzügyi irodája által történő előkészítése után, az elnök előterjesztése alapján, szükség szerint dönt.
2. A Bátaszéki Közös Önkormányzati Hivatal pénzügyi előadója az évközi előirányzat-módosításokról, az előirányzat felhasználásáról köteles naprakész nyilvántartást vezetni.
3. Az előirányzatok felhasználása során a kötelezettségvállalás, utalványozás, ellenjegyzés, érvényesítés rendjének szabályzatát kell betartani.
4. A bevételi előirányzatok elmaradása esetén, illetve más kiadási előirányzatok növelésének forrásaként a kiadási előirányzatok a Társulási Tanács döntése alapján csökkenthetők, zárolhatók, törölhetők.
5. A költségvetés végrehajtása során a rendszeres költségelemek vonatkozásában tárgyévi fizetési kötelezettség a jóváhagyott kiadási előirányzatok időarányost nem meghaladóan vállalhatók és fizethetők ki (a saját bevételek teljesülése ütemének figyelembevételével).
6. A feladat elmaradásából származó (személyi és dologi) megtakarítások felhasználására csak a Tanács engedélyével kerülhet sor.
7. A Tanács által jóváhagyott kiemelt előirányzatokat a költségvetési szerv köteles betartani.
8. A költségvetési szerv pénzmaradványa (a 2020-ben vállalt kötelezettségek áthúzódó teljesítésével összefüggő kiadások, egyéb céljellegű maradványok kivételével) a beszámolóval együtt történő felülvizsgálatot, illetve a tanácsi jóváhagyást követően használható fel.

14. A Társulás számlavezető bankja a Takarékbank Zrt Bonyhád.

15. A költségvetési határozat módosítását a következő évi költségvetés első fordulós tárgyalásával egy időben (december 31-i hatállyal) kell végrehajtani.

**III-. A költségvetés végrehajtásának ellenőrzése**

1.A társulás és költségvetési szerve ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az társulás esetében a jegyző felelős.

2. A társulás a belső ellenőrzés kialakításáról és a megfelelő működtetésről és a függetlenség biztosításáról a jegyző köteles gondoskodni.

# V. Záró rendelkezések

1.Ez a költségvetési határozat az elfogadása napján lép hatályba, de rendelkezéseit 2021. január 1-től kell alkalmazni.

Határidő: azonnal

Felelős: Krachun Szilárd polgármester

Határozatról értesítendő: TETT munkaszervezet gazdálkodási munkatársa

Kmf.

Krachun Szilárd . Kondriczné dr. Varga Erzsébet

TETT elnöke jegyző